28. ΝΟΜΟΣ υπ’ αριθ. 1201 της 25 Ιαν./20 Φεβρ. 1944 Περί συμπληρώσεως των κειμένων περί ταχυδρομικών ανταποκρίσεων διατάξεων. Εκυρώθη δια της υπ’ αριθ. 317/1946 Πραξ. Υπουργ. Συμβουλίου. Άρθρ.1.-Η υπό του άρθρ. 1 παρ. 3 του Νόμ. 53/ 1943 «περί επιχορηγήσεως των ενεργουσών ταχυδρομικάς μεταφοράς ξένων αεροπορικών Εταιρειών» προβλεπομένη επιχορήγησις, παρέχεται εις τας Εταιρείας ταύτας εις το τέλος εκάστου μηνός επί τη βάσει του κατά τον μήνα τούτον μεταφερθέντος παρ’ εκάστης, Εταιρείας βάρους Ταχυδρομείου. Άρθρ.2.-1.Πάσαι αι διατάξεις Νόμων μεταγενεστέρων του υπ’ αριθ. 896/1941 «περί αυξήσεως των ΤΤΤ τελών εσωτερικού» αι προβλέπουσαι ατέλειαν ταχυδρομικήν και τηλεγραφικήν υπέρ Νομικών Προσώπων και Οργανισμών καταργούνται. 2.Εφεξής η χορήγησις ταχυδρομικής και τηλεγραφικής ατελείας εις Νομικά εν γένει πρόσωπα και Οργανισμούς Δημοσίου Δικαίου, γίνεται δια Νόμων προτεινομένων υπό του Υπουργού Συγκοινωνίας. Άρθρ.3.-«Η επίβλεψις της κατασκευής και επισημάνσεως των ταχυδρομικών ενσήμων, εφ’ όσον αύτη διενεργείται εν Ελλάδι, γίνεται παρ’ Επιτροπής αποτελουμένης εξ Ανωτέρων Οικονομικών και ΤΤΤ. Υπαλλήλων. Εις τα μέλη της Επιτροπής ταύτης παρέχεται αποζημίωσις κατά συνεδρίαν, καθοριζομένη εκάστοτε δια κοινής αποφάσεως των κ.κ. Υπουργών Οικονομικών και ΤΤΤ. Η δαπάνη δια την αμοιβήν της Επιτροπής εντέλλεται εις βάρος της εν τω Πρ/σμώ του Υπουργείου ΤΤΤ. πιστώσεως δια την κατασκευήν ταχυδρομικών εν γένει ενσήμων». Το άρθρ.3 αντικατεστάθη ως άνω δι’ άρθρ. 3 του Ν.Δ/τος 157/1946. Σελ. 168 Άρθρ.4.-(Αντικατεστάθη δια των διατάξεων του άρθρ. 1 του Ν.Δ. 157/1946). 